Jo Schlesser

Joseph Schlesser, nado en Liouville (Meuse) o 18 de maio de 1928 e finado en Rouen-Les-Essarts (Sena Marítimo) o 7 de xullo de 1968, foi un piloto francés de Fórmula 1 e de carreiras deportivas. Participou en tres Grandes Premios do Campionato do Mundo, incluíndo o Gran Premio de Francia de 1968 no que morreu. Non logrou puntos de campionato. Foi o tío de Jean-Louis Schlesser quen se converteu nun piloto de Fórmula 1 na década de 1980.

Traxectoria
Schlesser comezou a súa carreira deportiva en 1952, cando se uniu a Panhard. En 1954 probou a entón popular clase de carreiras francesa coñecida como Monomill. A súa carreira foi entón interrompida durante tres anos mentres estivo traballando en Mozambique, pero regresou a Europa en 1957 cando terminou segundo no Rally de Roma-Liexa-Roma nun Mercedes. Logo correu nun Ferrari 250 GT pero sen moito éxito ata 1960 cando rematou en segundo lugar nos 1000 km de Nürburgring e segundo na xeral en Rouen. Tamén pilotou un Cooper de Fórmula 2 en 1960 pero só logrou un sexto lugar en Siracusa. En 1961 a súa tempada foi cortada por un accidente en Le Mans, pero regresou en 1962 cun Brabham Fórmula Júnior.

En 1964 Schlesser mudouse para a nova Fórmula 2 e converteuse nun competidor altamente recoñecido na Fórmula 2 europea na era pre-europea da Fórmula Dous. En 1966 uniuse ao equipo oficial de Matra de Fórmula 2 e continuou co mesmo equipo como Ford Francia en 1967. En 1968 uniuse ao seu amigo Guy Ligier para correr en McLaren.

 Fórmula Un 
miniatura|Honda RA302.
Schlesser participou no Gran Premio de Alemaña de 1966 en Nürburgring cun Matra MS5-BRM 1.0 litro  cunha especificación de Fórmula 2 (F2) e outra vez en 1967 no mesmo sitio cun F2 Matra MS5 - Cosworth 1,6 litros. En 1966, terminou na décima parte da clasificación xeral e terceiro na clasificación de Fórmula 2. En 1967, foi obrigado a retirarse cun problema de embrague logo de dúas voltas.

A verdadeira oportunidade na Fórmula 1 chegou para Schlesser en 1968 con Honda. O equipo Honda completara un motor experimental air-cooled (o RA302) que foi probado polo seu piloto oficial John Surtees. Surtees diagnosticou que non estaba listo para competir e que podería ser unha trampa mortal. Sen pensalo, coa axuda financeira de Honda France, Honda presentouse no Gran Premio de Francia en Ruán. Sendo o heroe local, Schlesser foi contratado para pilotalo.

Logo de dúas voltas, o coche derrapou na curva de "Six Frères" e bateu de costado contra un talude. A carrozaría de magnesio do Honda e combustible para 58 voltas inflamouse instantaneamente, deixando a Schlesser sen posibilidade de supervivencia. Como resultado, Honda retirouse da Fórmula Un ao final da tempada de  logo de que Surtees volvese negarse a pilotar o coche na carreira italiana do mesmo ano.

Jo Schlesser tamén correu na NASCAR, terminando o décimo oitavo no Daytona 500 de 1964.

 Legado 
Un amigo de Jo Schlesser, o futuro construtor de Fórmula Un, Guy Ligier, sempre numerou os seus tipos de coches comezando con "JS" como homenaxe a Schlesser.

O seu sobriño, Jean-Louis Schlesser, converteuse nun exitoso piloto de carreiras, comezando un Gran Premio de Fórmula Un e gañando o Rally París-Dakar.

 Resultados completos na Fórmula Un 
(Chave) As carreiras en letra grosa indican pole position; as carreiras en cursiva indican volta rápida.

 Ano Equipo Chasis Motor 1 2 3 4 5 6 7 8 9 10 11 12 Pos. Puntos  Matra Sports Matra MS5 (F2) Cosworth4 en liña MON BEL FRA GBR NED ALE10 ITA USA MEX NC 0  Écurie Ford-France Matra MS5 (F2) Cosworth4 en liña RSA MON NED BEL FRA GBR ALERet CAN ITA USA MEX NC 0  Honda Racing (France) Honda RA302 Honda V8 RSA ESP MON BEL NED FRARet GBR ALE ITA CAN USA MEX NC 0

Notas

Véxase tamén

Ligazóns externas
 Accidente de Jo Schlesser 

Categoría:Nados en 1928
Categoría:Nados no departamento de Mosa
Categoría:Finados en 1968
Categoría:Pilotos de Fórmula 1 finados en competición
Categoría:Pilotos de Fórmula 1 de Francia
Categoría:Pilotos de Fórmula 1 de Honda
Categoría:Pilotos de Fórmula 1 de Matra
Categoría:Pilotos das 24 Horas de Le Mans
Categoría:Pilotos das 12 Horas de Reims